Διερεύνηση των συνθηκών εμφάνισης της μυοπάθειας του εν τω βάθει θωρακικού μυός (deep pectoral myopathy) σε εκτροφές κρεοπαραγωγών ορνιθίων
Creators: name: Πρέντζα, Ζωή Παναγιώτη
Publisher: name: Aristotle University of Thessaloniki
Year: 2012
Subjects: Μυοπάθεια του εν τω βάθει θωρακικού μυός
Νόσος των πράσινων μυών
Κρεοπαραγωγά ορνίθια
Deep Pectoral Myopathy
Green muscle disease
Broiler chichens

description: Η εργασία αυτή είχε ως σκοπό να διερευνηθούν οι συνθήκες εμφάνισης της μυοπάθειας του εν τω βάθει θωρακικού μυός (DPM) σε εκτροφές κρεοπαραγωγών ορνιθίων. Η έρευνα πραγματοποιήθηκε στα πτηνοσφαγεία του αγροτικού πτηνοτροφικού συνεταιρισμού Ιωαννίνων «Πίνδος» (Π) και της εταιρείας «HQF-MIMIKOS» (Μ). Αξιολογήθηκαν συνολικά 168.231 τμήματα σφαγίων (τεμάχια στήθους) κρεοπαραγωγών ορνιθίων, τριών διαφορετικών γενοτύπων (Ross, Cobb, Hubbard) από 95 τυχαία επιλεγμένες εκτροφές. Από το σύνολο των εκτροφών συλλέχτηκαν στοιχεία που αφορούσαν σε πιθανούς προδιαθέτοντες παράγοντες εμφάνισης DPM. Συγκεκριμένα, μεταξύ άλλων καταγράφηκαν η πυκνότητα ορνιθίων/m², το μεσοδιάστημα από τη σύλληψη των ορνιθίων μέχρι τη σφαγή, η «μέθοδος απομάκρυνσης» των κρεοπαραγωγών ορνιθίων από τους θαλάμους (all in-all out, τελική σφαγή μετά από αραίωση, αραίωση), ο γενότυπος, και ο μέσος ρυθμός ανάπτυξης. Ακολούθησε ο διαχωρισμός των δειγμάτων εν τω βάθει θωρακικού μυός με μακροσκοπικές αλλοιώσεις της νόσου και η ιστοπαθολογική τους εξέταση. Η επεξεργασία των στοιχείων πραγματοποιήθηκε με το στατιστικό πρόγραμμα SPSS 18®, χρησιμοποιώντας μεθόδους περιγραφικής και αναλυτικής στατιστικής (Univariate ANOVA). Τα αποτελέσματα της μελέτης αυτής έδειξαν ότι η μέση συχνότητα εμφάνισης της μυοπάθειας του εν τω βάθει θωρακικού μυός, όσον αφορά το πρώιμο στάδιο-αλλοίωση τύπου RED, που εξετάστηκε στην εταιρεία Πίνδος, ήταν 4,14%. Ενώ η μέση συχνότητα εμφάνισης της DPM, όσον αφορά το όψιμο στάδιο-αλλοίωση τύπου GREEN ήταν 0,20% και 0,23% για την εταιρεία Πίνδος και την HQF-Μιμίκος, αντίστοιχα. Ωστόσο, η συνολική μέση συχνότητα εμφάνισης της αλλοίωσης τύπου GREEN για τις δύο εταιρείες ήταν 0,21%. Όσον αφορά τη μέθοδο απομάκρυνσης, η αραίωση επηρέασε σημαντικά (P&lt;0.05) τη συχνότητα εμφάνισης της αλλοίωσης τύπου RED στην εταιρεία Π, ενώ και ο χρόνος που μεσολάβησε από τη σύλληψη έως και τη σφαγή επηρέασε σημαντικά (P&lt;0.05) τη συχνότητα εμφάνισής της. Η επίδραση του χρόνου που μεσολάβησε, από τη σύλληψη των πτηνών μέχρι τη σφαγή, στη συχνότητα εμφάνισης της αλλοίωσης τύπου GREEN ήταν σημαντική για την Μ (P&lt;0.05), ενώ είχε την τάση να την επηρεάζει για την Π (P=0.058), με την αύξηση του χρόνου από τη σύλληψη έως τη σφαγή να σχετίζεται με αυξημένη συχνότητα εμφάνισης της αλλοίωσης τύπου GREEN. Η επίδραση αυτή παρέμενε σημαντική (P&lt;0,05) και κατά την εφαρμογή του στατιστικού προτύπου στο σύνολο των εκτροφών. Σε αυτή την περίπτωση, η τυχαία επίδραση της «εταιρείας» ήταν, επίσης, σημαντική (P&lt;0,05). Η επίδραση του γενοτύπου, της πυκνότητας ορνιθίων/m² και του ρυθμού ανάπτυξης, στη συχνότητα εμφάνισης της αλλοίωσης δεν ήταν σημαντικές. Τέλος, η παρουσία των αλλοιώσεων DPM επιβεβαιώθηκε και ιστοπαθολογικά. Από την έρευνα αυτή προέκυψε ότι ο χρόνος που μεσολαβεί από τη σύλληψη των πτηνών μέχρι τη σφαγή αποτελεί καθοριστικό παράγοντα στην εμφάνιση της DPM. Επιπλέον η «αραίωση» ως μέθοδος απομάκρυνσης των κρεοπαραγωγών ορνιθίων από τους θαλάμους, για την εταιρεία Πίνδος, επηρέασε σημαντικά (P&lt;0,05) τη συχνότητα εμφάνισης της αλλοίωσης τύπου RED. Η περαιτέρω διερεύνηση σε ατομικό επίπεδο, είναι απαραίτητη προκειμένου να καθοριστούν αφενός οι επιδράσεις και άλλων παραγόντων προδιάθεσης και αφετέρου ο παθογενετικός μηχανισμός που σχετίζεται με την εμφάνιση της νόσου.
description: The objective of the present study was to investigate the predisposing factors associated with the incidence of deep pectoral myopathy (DPM) in broiler chicken farms. A total of 168,231 chickens’ breasts obtained from three different genotypes (Ross, Cobb, Hubbard) reared in 95 randomly selected farms of the companies "PINDOS" (P) and «HQF-MIMIKOS» (M), were assessed. Recorded data included stocking density (broilers/m2), pre-slaughter time (including catching, loading, transportation and lairage time), birds’ depopulation scheme (thinning or overall removal), genotype and average growth rate. Minor pectoral muscle samples, showing lesions of DPM, were prepared and examined histopathologically. Data was processed using the statistical program SPSS 18®, by means of descriptive and analytical statistics (Univariate ANOVA). The results of this study revealed that the latter stage of DPM (Green Muscle Disease) was found in 0.20% and 0.23% of the breast meat samples in companies P and M, respectively. The results for the early stage of DPM (RED stage) in company P showed that this condition occurred in 4.14% of the collaborating farms. However, the overall mean incidence of DPM, as calculated by the statistical analysis for both companies was 0.21%. Bird’s depopulation scheme and pre-slaughter time had both a significant (P&lt;0.05) effect in the incidence of the early stage of DPM in company P. The effect of pre-slaughter time on the occurrence of the latter stage of DPM was significant (P&lt;0.05) for company’s M farms, and tended to be significant (P=0.058) for company’s P farms, revealing a higher incidence of DPM to be associated with increased time from catching to slaughter. The latter effect remained significant (P&lt;0.01) for the total of farms with the “company’s” random effect being also significant (P&lt;0.05). The effects of genotype, stocking density and growth rate on the incidence of DPM were not found significant. Finally, the presence of DPM in selected samples was histopathologically confirmed. The results of this study showed that pre-slaughter time represent an important factor on the occurrence of DPM. Furthermore, the depopulation scheme was strongly related to the occurrence of the early stages of DPM. Further research on individual-chicken basis is needed in order to assess both the effects of other possible predisposing factors and the pathogenesis of DPM.